title: "Stifting"
text: "Fuar Stifting of Lig\u0101t uur en Kapitaal iinrocht, hur sa fuul muar fan uur, dat dit, wat di Stifting d\u00f6 skel, maaket uur ken.\nUk wan niin Jil fan dit Kapitaal nomen uur skel, heer em bi en Stifting dach di Forloof diart\u00f6.\nEm ken man uk \u00fc\u0111erswat stifti sa \u00fcs Freer, Frinjskep en hok muar. En Stifting uur aaftinoch ee\u0111er en Mensk n\u0113mt.\n\n\u00d6n D\u00fctskl\u00f6n sen di miist Stiftingen fuar di Gimiinhair, \u00f6n Uasterrik sen dit aartig wat mener fan di hiili Tal.\n\nFuar wat en Stifting es, uur iin \u00f6n di Weten of Statuuten fastlair.\n\nStiftingen ee\u0111er Noomern\nEn Stifting uur aaftinoch ee\u0111er en Mensk n\u0113mt. Sa heer di Filmsp\u00f6lster G\u00f6tz George en Stifting fuar jung Filmsp\u00f6lsters iinrocht, hur jaar Liiren fan st\u00f6t uur skel. Des Stifting skel uk help, dat ual Sp\u00f6lsters ek \u0101rem uur, wat aaftjens fuarkumt. Di Bj\u00f6rn-Steiger-Stifting waar fan sin Aalern iinrocht, \u00fcs jaar Dreeng me knap tiin Jaaren sterewi maast aurdat di Kraankenwain t\u00f6 leet k\u0101m en uk ek gur iinrocht wiar.\nEn Stifting ken man uk en Aart fan Foriining fuar en Saak wiis. Di Stifting Maritim \u00f6n Hamborig es diarfuar, dat ual Skeepen sa \u00fcs di Undine t\u00f6rochtmaaket en weeget uur ken. Des jit ek ee\u0111er en Mensk.\n\nStiftingen \u00f6n't Nat\n\n Bj\u00f6rn-Steiger-Stifting\n Goetz-George-Stifting\n Stifting Hamburg Maritim\n\nRocht\n\nStifting"